耿啓

耿啓  ， 直隸真定府束鹿縣民籍 。 萬曆三十七年 （ 1609年 ） 己酉順天府鄉試舉人 ， 四十四年 （ 1616年 ） 丙辰科進士 ， 宰山西安邑縣 ， 修志書 ， 覆育才館 ， 留心文教 。 丁憂服闋 ， 補山東嘉祥令 ， 擢戶部郎 ， 杜廠患 ， 修紫禁城 ， 節縮數百金 ， 出守鞏昌府 ， 治狀嚴毅 ， 苞苴不行 。 流賊猖獗 ， 啓守鞏有法 ， 制府洪承疇謂之曰 ： 吾嘗微行問吏役 ， 則毀公 ； 問百姓 ， 則譽公 ， 何以得此?秦州備兵使者借名徵餉千金 ， 啓援旨以拒 ， 使者銜之 ， 以他事論劾 ， 遂歸裏 。 築室城南隅 ， 善琴自娛 ， 所著有 《 抱甕集 》 、 《 守鞏迂言 》 及尺牘數卷 。 啓子耿遷 、 耿邁同以山水著稱 ， 孫耿褒亦工畫 ， 一門風雅 。